Vahel tundub, et teadvuse probleem on küll väga huvitav teaduslikult, filosoofiliselt ja inimeseksolemise mõistmise jaoks, kuid et tal on vähe praktilisi rakendusi. Üks selge praktiline probleem seisneb selles, kuidas teada saada, kas patsient, kes mingil põhjusel ei vasta väliskeskkonna ärritajatele, on teadvusel või mitte. Näiteks võib rakendada erinevaid käitumuslikke teste või siis fMRI uuringuid, et sellele küsimusele vastust leida. Kuid lihtne see ei ole. Alltoodud suurepärases videos räägib Nicholas Schiff just sellistest uurimustest. Kuid tema enda  tähetund saabus 2007. aastal, kui tema juhitud teadlastegrupil õnnestus taalamuse mittespetsiifilisi tuumasid elektriliselt stimuleerides 6 aastat minimaalselt teadvuslikus seisundis olnud patsient teadvusele tuua. Kuidas see on võimalik? mis juhtus? seda võib vaadata Nicholas Schiffi loengust: